Miks sellise teema juures ülal eksponeeritud video? Tõde on lihtne nagu enamasti. Otsisin weebt üht lugu, aga sattusin sellele. Ning hakkas meeldima. Hästi lihtne pala, nii musikaalses mõttes kui sõnades (kuigi nagu enamasti muusika puhul, sõnad ei lähe mulle reeglina korda - mind paelub instrumentaali ja vokaali kooskõla, rütm ja  "paigutus"). Kuid see lugu sobib ka tänase meeleoluga kenasti. Ja enamgi veel, see inspireeris mind mõtisklema ühel teemal, mis mind sujuvalt kandis eksimuste ja perfektsionismi teemasse. Nüüd loo moraali juurde: perfektsus võib peituda lihtsuses; seega liiga kõrget ideaali seades tõenäoliselt petame end, sest Tõde koorub sageli juhustes ja pealtnäha väikeses ja ebaolulises. (Võtame veel kord selle sama muusikapala: see lugu oleks minu jaoks kahvatu, kui poleks taustaks mängimas seda kõrget kitarririffi.  Koos sellega on see täna perfektselt sobiv. Nüüd aga sattusin oma mõtteis puntrasse. :))